Alustasin siis nädalavahetusel pildistamisüritusega mis võib kesta aastaid. Oleneb mu viitsimisest ja võimalustest. Ja vääramatute jõudude poolt ja vastu tegutsemisest.    Plaan siis pildistada üles kõik Eesti Vabariigis asuvad Vere-ga seotud kohanimed - Rakvere, Kaagvere, Adavere, Verevi järv jne. Regio atlast lapates jõudsin järeldusele, et Eestis on ~304 verega seotud  asulat, linna, alevit, küla jne. Lisaks neile (või täienduseks neile) on ka ~30 vesist verd - sood, järved, jõed... "~" märk on neil selle pärast ees, et ega ma nendes numbrites väga kindel ei ole. Lugesin ise midagi valest (paar viga olen leidnud juba) või pole mõnda kohta kaardile märgitud vms.    Hetkel on olemas pildid ainult 13-st Verest. 'Ainult' seepärast, et laupäeval läks mul auto katki. Sõitis-sõitis ja siis suri välja. Mitte piuksugi enam. Tundub, et on miski elektri viga. Homseks lubati  korda eha. Eks näis.